Príloha č. 3 k opatreniu 4455/2003-92
POZNÁMKY
K 31.12.2013
A. Poznámky obsahujú tieto informácie o účtovnej jednotke:
Spoločnosť DALI s.r.o., sídlom v Galante, Šafárikova 430/3 bola zapísaná 10.05.1993 do Obchodného registra Okresného súdu Trnava, Oddiel sro, Vložka číslo 133/T. 
Spoločnosť sa zaoberá veľkoobchodom a maloobchodom v oblasti predaja športových potrieb, športového oblečenia a obuvi. 
Spoločnosť zamestnáva v priemere 2 zamestnancov. 
Spoločnosť nie je neobmedzene ručiacim spoločníkom v iných účtovných jednotkách. 
Účtovná závierka spoločnosti k 31.decembru 2013 je zostavená ako riadna účtovná závierka podľa zákona o účtovníctve za účtovné obdobie od 1. januára 2013 do 31. decembra 2013. 
Účtovná závierka za predchádzajúce účtovné obdobie bola schválená rozhodnutím jediného spoločníka dňa 18.3.2013. 
B. Poznámky ďalej obsahujú tieto informácie o členoch štatutárnych orgánov, dozorných orgánov a iných orgánov účtovnej jednotky:
Jediným spoločníkom a konateľom je Ing. Ivan Karkuš, ktorý vlastní 100 % podiel na základnom imaní 6 638,78 €. 
D. V poznámkach sa uvádzajú ďalšie informácie o:
Účtovná závierka bola zostavená za predpokladu, že spoločnosť bude nepretržite pokračovať vo svojej činnosti. 
Účtovná jednotka účtuje v sústave podvojného účtovníctva spôsobom B. 
Dlhodobý majetok: 
Dlhodobý majetok sa oceňuje obstarávacou cenou, ktorá zahŕňa cenu obstarania a náklady súvisiace s obstaraním. 
Do dlhodobého majetku patrí majetok, ku ktorému má účtovná jednotka vlastnícke právo. 
Odpisy dlhodobého majetku sú stanovené podľa predpokladanej doby jeho používania a predpokladaného priebehu jeho opotrebovania. 
O dlhodobom hmotnom majetku, ktorého obstarávacia cena je v ocenení rovnom alebo nižšom ako 1 700 € a zároveň doba použiteľnosti je dlhšia ako 1 rok sa účtuje ako o zásobách. 
Zásoby: 
Zásoby sa oceňujú obstarávacou cenou . 
Pohľadávky: 
Pohľadávky pri ich vzniku sa oceňujú ich menovitou hodnotou. 
Krátkodobý finančný majetok:
Peňažné prostriedky a ceniny sa oceňujú ich menovitou hodnotou. 
Náklady budúcich období: 
Sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím. 
Rezervy: 
Rezerva na mzdy a odvody bola vytvorená ku dňu, ku ktorému bola zostavená účtovná závierka, a to vo výške hrubých miezd a platov podľa predpokladanej výšky nároku zamestnancov v čase čerpania dovolenky, ktorá nebola vyčerpaná v roku 2013, v ktorom nárok na dovolenku vznikol. 

F. V časti o údajoch vykázaných na strane aktív súvahy sa uvádzajú informácie o
Prehľad o pohybe dlhodobého hmotného majetku od 1. januára 2013 do 31.decembra 2013 a za predchádzajúce obdobie je uvedený v tabuľkovej časti. 
Pohľadávky z obchodného styku: 
-	k pohľadávkam neboli tvorené opravné položky 
-	v roku 2013 boli odpísané pohľadávky voči odberateľovi v konkurze v celkovej výške 7 955,26 €, z dôvodu ukončenia konkurzu (po speňažení majetku). 
Náklady budúcich období: 
- obsahujú poistné za r. 2014 a predplatné novín na r. 2014
G. V časti o údajoch vykázaných na strane pasív súvahy sa uvádzajú informácie o
Výška základného imania a kapitálových fondov v roku 2013 nebola zmenená. 
Účtovná strata za rok 2012 bola prevedená na účet neuhradenej straty minulých období. 
Rezervy: 
Spoločnosť vytvorila rezervy na mzdové a sociálne náklady, týkajúce sa nevyčerpaných dovoleniek za rok 2013, ktoré budú čerpané v roku 2014. 

Záväzky: 
Záväzky z obchodného styku:
Spoločnosť upravila základ dane za rok 2013 o sumu záväzkov z obchodného styku, u ktorých uplynula doba 36 mesiacov od lehoty splatnosti. 
Základ dane bol upravený aj o sumu úrokov nezaplatených do konca roka 2013 a úrokov, ktoré boli uhradené v roku 2013 a boli pripočítané k základu dane v roku 2012. 
Bankové úvery: 
Spoločnosť uhradila v roku 2013 bankový úver voči Slovenskej sporiteľni. 
Spoločnosť využíva kontokorentný úver v Sberbank, zostatok tohto úveru bol vykázaný na r. 120 súvahy. 
H. V časti o výnosoch sa uvádzajú tieto informácie:
Spoločnosť dosahuje tržby z predaja tovaru.